Legal Document

Category: 3

Text:
4. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 310 της 15/29 Μαΐου 1963 (ΦΕΚ Α΄ 74) Περί καθορισμού διαδικασίας αποδόσεως ποσοστού εκ του φόρου δημοσίων θεαμάτων εις παραγωγούς κινηματογραφικών ταινιών μεγάλου μήκους, χαρακτηριζομένων ως ελληνικών ή εξομοιουμένων προς ελληνικάς. Έχοντες υπ’ όψιν: 1)Τας διατάξεις του άρθρ. 14 του Ν.Δ. 4208/1961 «περί μέτρων δια την ανάπτυξιν της κινηματογραφίας εν Ελλάδι και άλλων τινών διατάξεων», ως και τας τοιαύτας των άρθρ. 46 και 13 τούτου και 2)Την υπ’ αριθ. 194/1963 γνωμοδότησιν του Συμβουλίου της Επικρατείας, προτάσει των Ημετέρων επί της Βιομηχανίας και των Οικονομικών Υπουργών, απεφασίσαμεν και διατάσσομεν: Άρθρ.1.-Η απόδοσις εις τους παραγωγούς κινηματογραφικών ταινιών μεγάλου μήκους χαρακτηριζομένων ως ελληνικών ή εξομοιουμένων προς ελληνικάς, του οριζομένου υπό του άρθρ. 14 του Ν.Δ. 4208/1961«περί μέτρων δια την ανάπτυξιν της Κινηματογραφίας εν Ελλάδι και άλλων τινών διατάξεων» ποσοστού 6% εκ του εισπραχθέντος φόρου δημοσίων θεαμάτων, κατά την διάρκειαν των πρώτων πέντε ετών από της προβολής αυτών, ενεργείται κατά τας διατάξεις του παρόντος Β.Δ/τος. Άρθρ.2.-1.«Ο ενδιαφερόμενος παραγωγός, δέον όπως υποβάλη εις τον Οικονομικόν Έφορον Φορολογίας Δημοσίων Θεαμάτων Αθηνών τα κάτωθι δικαιολογητικά :». Το πρώτον εδάφιον αντικατεστάθη ως άνω δια του άρθρ. 1 Β.Δ. 494 της 24 Αυγ./8 Σεπτ. 1967 (ΦΕΚ Α΄ 154). α)Αίτησιν περί αποδόσεως, εκ του εισπραχθέντος υπό του δημοσίου φόρου δημοσίων θεαμάτων, του ανήκοντος αυτώ ποσοστού του φόρου. Η αίτησις θα υποβάληται μετά την 1ην Ιανουαρίου εκάστου έτους και θα αφορά την απόδοσιν εις τον παραγωγόν του ποσοστού του φόρου δημοσίων θεαμάτων, του εισπραχθέντος εκ της προβολής της σχετικής ταινίας κατά την διάρκειαν του προηγουμένου έτους. β)Βεβαίωσιν του Υπουργείου της Βιομηχανίας, περί χαρακτηρισμού της, δι ην η αίτησις κινηματογραφικής ταινίας μεγάλου μήκους, ως ελληνικής ή περί εξομοιώσεως ταύτης προς ελληνικήν, εκδιδομένην βάσει των διατάξεων του άρθρ. 13 του ρηθέντος Ν.Δ. 4208/1961. γ)Βεβαίωσιν των αρμοδίων δια την φορολογίαν των δημοσίων θεαμάτων Οικον. Εφόρων, εν τη περιφερεία των οποίων προεβλήθη η ταινία, εις την οποίαν θα αναφέρηται το ονοματεπώνυμον του παραγωγού της ταινίας, ο κινηματογράφος εις ον προεβλήθη η ταινία, το χρονικόν διάστημα προβολής της, ως και το εισπραχθέν συνολικόν ποσόν φόρου δημοσίων θεαμάτων εκ της προβολής ταύτης. Εν περιπτώσει συμπροβολής της ταινίας, μεθ’ ετέρας ελληνικής ή ξένης τοιαύτης, θα αναφέρηται εκτός των άλλων στοιχείων, ο τίτλος της συμπροβληθείσης ταινίας και το εισπραχθέν συνολικόν ποσόν φόρου δημοσίων θεαμάτων εκ της τοιαύτης συμπροβολής. δ)Βεβαίωσιν του αρμοδίου Οικον. Εφόρου, εμφαίνουσαν ότι υπεβλήθη υπό του αιτούντος η δήλωσις του φόρου κύκλου εργασιών, του προβλεπομένου υπό του άρθρ. 10 του Ν.Δ. 4208/61. ε)Βεβαίωσιν του Σωματείου Παραγωγών Ελληνικών Κινηματογραφικών ταινιών, εμφαίνουσαν ότι ο αιτών ή οι αιτούντες τυγχάνουν αποκλειστικοί παραγωγοί της ταινίας. 2.Εν περιπτώσει συμπαραγωγής της ταινίας, η αίτησις αποδόσεως του ποσοστού του φόρου δημοσίων θεαμάτων, δέον να υποβάλληται υπό των συμπαραγωγών, θα μνημονεύηται δε εν αυτή το ποσοστόν συμμετοχής εκάστου εις την παραγωγήν της ταινίας και θα βεβαιούται τούτο παρά του Σωματείου Παραγωγών Ελληνικών Κινηματογραφικών ταινιών. Άρθρ.3.-«Βάσει των κατά το προηγούμενον άρθρον δικαιολογητικών, ο Οικονομικός Έφορος Δημοσίων Θεαμάτων Αθηνών, εκδίδει απόφασιν, περί αποδόσεως εις τον αιτούντα παραγωγόν, του ανήκοντος αυτώ ποσοστού του εισπραχθέντος υπό του Δημοσίου, φόρου δημοσίων θεαμάτων εκ της προβολής της ταινίας του. Η πληρωμή εις τον δικαιούχον παραγωγόν του κατά τα ανωτέρω ποσοστού, ενεργείται υπό του Ταμείου Γενικών Εσόδων Αθηνών, δια καταστάσεων επιστροφής, εκδιδομένων δυνάμει τριπλοτύπων φύλλων εκπτώσεων συντασσομένων υπό του ανωτέρω Οικονομικού Εφόρου, βάσει της ως άνω αποφάσεως». Το άρθρ. 3 αντικατεστάθη ως άνω δια του άρθρ. 2 Β.Δ. 494 της 24 Αυγ./8 Σεπτ. 1967 (ΦΕΚ Α΄ 154, Διόρθ. Ημαρτ. ΦΕΚ Α΄ 160 της 18 Σεπτ 1967). Αρθρ.4.-1.Η υποχρέωσις του δημοσίου προς επιστροφήν του ποσοστού 6% ή κατά περίπτωσιν 3% του φόρου δημοσίων θεαμάτων, αρχομένη από της 19ης Σεπτ. 1961, ημερομηνίας ενάρξεως ισχύος του Ν.Δ. 4208/1961, αφορά τον από ταύτης και εφεξής εισπραχθέντα υπ’ αυτού φόρον εκ της προβολής της ταινίας. 2.Εν περιπτώσει προβολής ταινίας προ της 19ης Σεπτ. 1961, υφίσταται υποχρέωσις του Δημοσίου δια την απόδοσιν των ως άνω ποσοστών φόρου, μόνον δια το χρονικόν διάστημα το απαιτούμενον δια την συμπλήρωσιν πενταετίας από της πρώτης προβολής της. 3.Κατά την πρώτην εφαρμογήν του παρόντος δια των αιτήσεων περί αποδόσεως εις τους παραγωγούς ποσοστού του   φόρου   δημοσίων θε(Αντί για τις σελ. 244,57(α)-244,62(β)  Σελ. 244,57(β) Τεύχος 783 - Σελ. 75 Κινηματογραφική Βιομηχανία 13.Ε.δ.4 αμάτων, αίτινες θα υποβληθώσιν εντός του έτους 1963, δύναται να ζητηθή η απόδοσις του δικαιουμένου ποσοστού του φόρου δημοσίων θεαμάτων, του εισπραχθέντος από 19 Σεπτ. 1961 μέχρι της 31 Δεκ. 1962. Άρθρ.5.-Εις τους αυτούς Υπουργούς, ανατίθεται η δημοσίευσις και εκτέλεσις του παρόντος Β.Δ/τος, ούτινος η ισχύς άρχεται από της εις την Εφημερίδα της Κυβερνήσεως δημοσιεύσεώς του.